钦定古今图书集成/理学汇编/学行典/第111卷 > 朱子大全集 > 《答李敬子》
## 钦定古今图书集成/理学汇编/学行典/第111卷 > 朱子大全集 > 《答李敬子》

燔窃谓：颜子《四勿》，今人非不欲如此，只为不知其孰为礼，孰为非礼。颜子所以才闻“克复” 之语，便知请问其目，才闻“四勿” 之语，便承当去。虽是资质绝人，亦必是素于博文约礼上用功。今之学者，且先以博约为先，而“四勿” 之戒，随其所知之应酬，渐渐望其贴近，庶有实效。

“既知如此，何不用力。”然“博文约礼”，亦非二事，而异时
之深纯，亦不外乎今日之勉强也。